Laskutusohjelman versio 7.2.0 | Laskupiste
Laskupisteeseen on tehty laajempi versiopäivitys uuden 7.2.0 version myötä, jossa laskun luonnista on tehty entistä suoraviivaisempaa. Jatkossa laskun luonti, esikatselun kautta huomattujen virheiden korjaus, laskun vahvistus ja lähetys on tehty entistä helpommaksi ja selkeämmäksi. Samassa yhteydessä esitellään laskulle uusi "Luonnos"-tila, josta lisätietoja alla. Muita uusia ominaisuuksia ovat mm. tekstieditori, jolla voi muokata laskujen ja tarjousten viestikenttiä sekä käyttäjiemme toiveesta palveluun tuotu mahdollisuus muuttaa asiakasta laskulta, tarjoukselta tms.
Päivitys sisälsi myös suuren määrän muita isompia ja pienempiä muutoksia ja korjauksia, jotka on listattu alla.
Laskun uusi "Luonnos"-tila
Laskun voi jatkossa tallentaa luonnoksena
Lasku tallentuu luonnoksena, jos sitä ei luonnin yhteydessä erikseen vahvisteta
Luonnokselle ei aseteta laskun numeroa eikä viitenumeroa
Luonnoksen esikatselussa nämä kuitenkin esimerkinomaisesti näytetään
Ennen laskun vahvistusta laskusta näytetään esikatselukuva, jonka perusteella laskua on vielä helppo muokata ennen sen vahvistusta ja lähettämistä
Jos laskun vahvistaa, mutta ei lähetä, niin tällöin laskun tilaksi jää "Avoin" (Sama kuin aiemmin uudelle laskulle).
Laskun voi lähettää helposti vahvistuksen jälkeen
Sähköposti, verkkolasku ja kirje valintojen lisäksi laskun voi myös tulostaa, jolloin lasku merkitään automaattisesti laskutetuksi
Jos luonnosta, jonka päiväys on menneisyydessä, muokataan, sen päiväys asetetaan automaattisesti nykyiseksi päiväksi ja eräpäivä sen mukaiseksi
Luonnosta ei ole mahdollista tulostaa vaan sen voi ainoastaan avata esikatselu-ikkunaan
Luonnokset näkyvät oletuksena myyntireskontran yläosassa
Laskusivulle on lisätty uusi "Esikatsele" -nappi, joka avaa laskun esikatseluikkunassa
Lisätty tekstieditori laskun, kuitin, tarjouksen, toistuvan laskun ja ryhmälaskun viestikenttiin, jolla voi lisätä muotoiluja, kuten otsikoita ja listoja, sisältöihin
Asiakasta voi jatkossa vaihtaa laskulta, tarjoukselta, kuitilta ja toistuvalta laskulta
Asiakasryhmää voi jatkossa vaihtaa ryhmälaskulta
Asiakassivun ostoraporttiin lisätty kokonaishintojen summat, jolla on nopea tarkistaa asiakkaan kokonais- ja vuosikohtainen myynti
Mahdollisuus poistaa useita (max. 100) laskuja ja kuitteja kerralla
Uudet asetukset, joilla voidaan määrittää näytetäänkö asiakasnumeroa tai toimituspäivää laskulla. Kumpikin on oletuksena päällä, mutta toimituspäivä-otsikkoa ei näytetä, jos toimituspäivää ei ole asetettu.
Aiemmin laskun kopiointi loi automaattisesti uuden laskun, jota piti erikseen käydä muokkaamassa. Jatkossa laskun kopiointi avaa uuden laskun lisäys-ikkunan alkuperäisen laskun tiedoilla (samaan tapaan kun jos yksittäinen lasku luodaan tarjouksen pohjalta), jolloin siihen pääsee tekemään saman tien tarvittavat muutokset ja hyväksymään sen.
Jos käyttömaksu on odottamassa maksamista ja siirtää rahaa kukkaroon, voi paluusivulla kätevästi maksaa odottavan käyttömaksun suoraan kukkaroon siirretyillä rahoilla. Jos odottava maksu on olemassa, niin tällöin jatkossa "Rahan siirto kukkaroon" -sivulla näytetään odottavan maksun summa sekä tämä asetetaan oletuksena myös kenttään, jossa kerrotaan kuinka paljon rahaa ollaan siirtämässä kukkaroon.
PDF-laskuissa ja tarjouksissa käytetty fontti on muutettu Helvetica -> FreeSans. Muutoksen avulla saatiin tuki mm. kyrillisille ja kreikkalaisille kirjaimille laskun/tarjouksen sisällössä.
Laskun ylempi kuvauskenttä tulostuu jatkossa alkaen laskun vasemmasta reunasta. Tämä, lisättynä Html-editorin mahdollistamaan rikkaampaan sisältöön, mahdollistaa huomattavasti näyttävämmät kuvaustekstit.
Jatkossa Asiakas- ja Asiakasryhmälistauksen Kopioi ja CSV-napien näkyminen vaatii alikäyttäjältä Hallinta-tason oikeudet Asiakkaat-osioon. Sama koskee myös Tuotteet-osiota.
Laskun toimituspäivää ei tulostettu laskulle vaikka se oli annettu. Jatkossa se tulostetaan Päivämäärä-kentän viereen (jos se on asetuksista sallittu). Kiitokset Saralle muutostoiveesta!
"Hallinnoi liitteitä" -nappi on siirretty laskusivulla "Lisätoiminnot" -napin alle
"Tulosta" ja "Lähetä" -napit on osittain korvattu ja siirretty. Laskun oikeassa yläkulmassa on laskun tilasta riippuen joko "Vahvista ja lähetä", "Lähetä" tai "Lähetä muistutus" -nappi. Ko. napin kautta laskun voi lähettää sähköpostitse, verkkolaskuna tai postituspalvelun kautta sekä sen voi myös itse tulostaa ja toimittaa itse. Kaikki mahdolliset toiminnot löytyvät "Lisätoiminnot" -valikon alta "Tulosta" ja "Lähetä" -valikoista. Lähetteen lähetys/tulostus sekä laskun lähettäminen perintään, onnistuvat vain "Lisätoiminnot" -valikon kautta.
Hyvityslaskua ei ole jatkossa mahdollista kopioida
Tarjouksen kopiointi ei toiminut
Jos loi tarjouksesta laskun, laskun muokkaus ikkunassa ei näytetty laskun summia, jos laskurivejä ei muokannut. Lasku tallentui kuitenkin oikein, mutta summat eivät näkyneet ennen luontia. Kiitokset Juholle ongelman raportoinnista!
Jos lähetti laskun perintään, ei laskun tila muuttunut saman tien laskusivulla, vaan vasta kun laskusivun avasi uudelleen. Kiitokset Tanelille ongelman raportoinnista!
Jos lisäsi ajokirjaukseen alku- tai loppuajan, joka ei ollut kellonaika (esim. 12:30), aikaa ei tallennettu eikä tästä annettu virheimoitusta. Jatkossa tästä annetaan selkeä virheilmoitus. Kiitokset Pertulle ongelman raportoinnista!
Jos loi uuden tuotteen ja tarkenteen tyyppi oli oletuksena "Tekstikenttä", tarkenne-kenttään ilmestyi teksti "EMPTY", joka piti poistaa käsin, ettei se tullut mukaan laskuille. Kiitokset Sadulle ongelman raportoinnista!
Jos avasi laskun myyntireskontran kautta ja tämän jälkeen selasi laskuja, niin selattavana ei ollut ainoastaan myyntireskontrassa näkyvät laskut vaan kaikki laskut
Asiakassivun tarjouslistauksessa summia ei laskettu yhteen, vaikka tätä varten on oma paikkansa varattuna
Markus Kettunen / Laskupiste / 27. huhtikuuta 2019
← Laskutusohjelman versio 7.3.0 | Laskutusohjelman versio 7.1.0 →